ဥပ္ပထသုတ်

အညတရနတ်သား၏ လျှောက်ထားချက်အရ ဘုရားရှင်က လမ်းလွဲလမ်းမှား (ခရီးမဟုတ်)ဟူသည် ရာဂ၊ ညဉ့်နေ့တို့၌ ကုန်တတ်သောအရာဟူသည် အရွယ်၊ အကျင့်မြတ် (ဗြဟ္မစရိယ)၏ အညစ်အကြေးဟူသည် မာယာလေးဆယ် ပေါပြည့်ကြွယ်သည် မိန်းမ၊ ဤမိန်းမ၌ သတ္တဝါအပေါင်းသည် ကပ်ငြိတွယ်တာနေကြ၏။ ကိလေသာတို့ကို ပူပန်စေတတ်သောအကျင့် “တပ”နှင့် မေထုန်အမှုမှ ရှောင်ကြဉ်ခြင်း “ဗြဟ္မစရိယ”နှစ်ပါးတို့သည် ဆေးကြောသုဓ်သင်တတ်သော ရေမဟုတ်သော်လည်း ကိလေသာတို့ကို ဆေးကြောသုဓ်သင်တတ်သော ရေ မည်၏-ဟု ဟောတော်မူသည့်သုတ်။ အဋ္ဌကထာ၌-မိန်းမ၏ ဗြဟ္မစရိယ၏ မလဖြစ်ပုံနှင့် တပ-အကျင့်များကို ဖွင့်ပြထားပါသည်။ -သံ၊၁၊၃၅။ သံ၊မြန်၊၁၊၃၅။ သံ၊ဋ္ဌ၊၁၊၈၈။ သံ၊ဋီ၊၁၊၁၃၀။ -သံယုတ္တနိကာယ၊ သဂါထာဝဂ္ဂသံယုတ္တ၊ ၁-ဒေဝတာသံယုတ္တ၊ ၆-ဇရာဝဂ္ဂ၊ အဋ္ဌမသုတ်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်